Acțiune introdusă la 22 februarie 2016 - Murphy/EUIPO – Nike Innovate (Instrumente, aparate și dispozitive de măsură)
(Cauza T-90/16)
Limba în care a fost formulată acțiunea: engleza
Părțile
Reclamant: Thomas Murphy (Blackrock, Irlanda) (reprezentanți: N. Travers, SC, J. Gormley, barrister, M. O’Connor, solicitor)
Pârât: Oficiul Uniunii Europene pentru Proprietate Intelectuală (EUIPO)
Cealaltă parte din procedura care s-a aflat pe rolul camerei de recurs: Nike Innovate CV (Beaverton, Statele Unite)
Datele privind procedura în fața EUIPO
Titularul desenului sau modelului industrial în litigiu: cealaltă parte din procedura care s-a aflat pe rolul camerei de recurs
Desenul sau modelul industrial în litigiu: desenul comunitar „instrumente, aparate și dispozitive de măsură” - desenul comunitar nr. 2 159 640-0002
Decizia atacată: Decizia Camerei a treia de recurs a EUIPO din 19 noiembrie 2015 în cauza R 736/2014-3
Concluziile
Reclamantul solicită Tribunalului:
anularea deciziei atacate;
obligarea EUIPO la plata cheltuielilor de judecată.
Motivele invocate
camera de recurs nu a audiat reclamantul în mod echitabil și adecvat;
camera de recurs nu a identificat gradul real de libertate în desen și gradul de constrângere în cadrul acestuia și, astfel, nu a avut un raționament efectiv sau adecvat în cadrul deciziei atacate;
camera de recurs nu a realizat o evaluare adecvată, detaliată, corectă din punctul de vedere al situației de fapt și realistă a impresiei generale a desenelor în cauză și, apoi, nu a aplicat această evaluare în cazul acestor desene atunci când a examinat aspectul caracterului individual.
____________